b'\n_START_ARTICLE_\nObservatorij\n_START_PARAGRAPH_\nObservat\xc3\xb3rij je opazovalnica teles in pojavov v Vesolju. Po navadi pod samo besedo mislimo na astronomski observatorij, v \xc5\xa1ir\xc5\xa1em smislu pa so observatoriji opazovalnice in raziskovalne ustanove naravnih pojavov. Opremljena je s posebno zmogljivimi daljnogledi. Observatorij za opazovanje in fotografiranje zvezd in zvezdnatega neba je po navadi zgrajen na osamljenih gorah ali hribih, kjer ga ne motijo mestne lu\xc4\x8di. Prekrit je z vrtljivo kupolo, ki ima primeren razporek za premikanje daljnogledov v za\xc5\xbeeleno lego. Za sprejemanje razli\xc4\x8dnih signalov iz Vesolja imajo observatoriji orja\xc5\xa1ke vrtljive kovinske antene, ki imajo obliko rahlo vbokle mre\xc5\xbeaste sklede, radijske daljnoglede.'